ھان سین

ھان سین (چینییی سادەکراو:韩信، چینی دێرین:韓信) ژەنەڕاڵێکی سەربازی و سیاسەتمەدارێکی چینی بوو کە لە کاتی ململانێی نێوان زنجیرە فەرمانڕەوای چوو و هاندا خزمەتێکی زۆری بە لیو بانگ کردووە و بەشدارییەکی زۆری لە دامەزراندنی شانشینی هاندا کردووە. هان سین وەک یەکێک لە "سێ پاڵەوانی سەرەتای شانشینی هان" دادەنرێت (بە چینی: 漢初三傑)، لەگەڵ ژانگ لیانگ و سیاوۆ هێ.

هان سین بە یەکێک لە باشترین سەرکردەی سەربازی دادەنرێت بەهۆی ئەو ستراتیژی و تاکتیکانەی کە لە شەڕدا بەکاری هێنابوو، هەندێکیان بوونە سەرچاوەی هەندێک ئیدیۆمی چینی، لە شەڕدا نەدۆڕاو بوو و بەهۆی دەستکەوتەکانی بە "خودای جەنگ" دادەنرا. وەک ڕێزلێنانێک بۆ بەشدارییەکانی هان سین، لیو بانگ لە ساڵی ٢٠٣ پێش زایین نازناوی "پاشای چی" و لە ساڵی دواتردا نازناوی "پاشا چو"ی پێبەخشی. بەڵام لیو بانگ ترسی لە گەشەسەندنی کاریگەری هان سین هەبوو و وردە وردە دەسەڵاتەکەی کەمکردەوە و لە کۆتایی ساڵی ٢٠٢ پێش زایین دایبەزاند بۆ "مارکی هوایین". لە سەرەتای ساڵی ١٩٦ پێش زایین، هان سین تۆمەتبار کرا بە بەشداریکردن لە یاخیبوونێکدا، بۆ ناو تەڵەیەک ڕاکێشرا و کەوتە ناویەوە و بە فەرمانی ئیمپراتۆرە لو ژی لەسێدارەدرا.

 سەرچاوەکان 

 بەستەرە دەرەکییەکان 

پۆل:شازادە چینییەکان